# **پہ اِمدادی جہدکاراں جنسی عملءِ گِرءُ داری رہبند**

انسانی اِمداد پُجّارینوکیں جہدکار (سیلاپ، توپان ءُ شرتگ، زمین چَنڈ، ڈُکّال، جنگ زَدگءُ اے دِگہ مُسیبتءِ آماچاں پہ مَدتءُ کُمک پُجّارینوک) جنسی بدکاریءِ بابتءَ پابند کنَگ بنت ءُ آ چہ نوکریءَ ہم کشّگ بنت۔ اِمدادی جہدکار باید اِنت اِے رہبندانی سرا عمل بکن انت:

\* امدادی جہدکاراں اے اجازت نیست کہ آ 18 سالءَ چہ کسترینےءَ گوں جنسی عمل ( بِلّے کہ آئیءِ مُلکءِ قانون 18 سالءَ چہ کسترینےءَگوں وَپت ءُ وابءِ اجازتءَ دنت) بکن انت.

چُشیں عمل کنوکءِ اِے اُزُر کہ "من نزانتگ کہ اے کسان عمرئے"، ہچّ وڑءَ منَگ نبیت۔

\* اِمدادی جہدکاراں اجازت نیست کہ آ زَرّ بدنتءُ کَسےءَ گوں وَپتءُ واب بکنت، یا زلورت مند ءُ مُہّتاجیں مسیبتءِ آماچاں نوکری دیَگءِ لالچءَ، حِذمت کنگءِ بدلءَ، امدادءُ کُمکءِ نامءَ یا کہ زلوری ایں سامان ءُ اَزباب پُجّارینگءِ بدلءَ وَپت ءُ واب بکنت۔ امدادی جہدکارچہ زلورت مندیں مسیبت آماچاں پہ چُشیں وعدہ ءُ قول ءُ قرارئے ءَ لاچار مکنت کہ آئیءِ بدلءَ آہانی عزّت پامال بوگءِ گمان ببیت۔ اشیءِ تہا قہبَگےءَ گوں زرّءِ بدلءَ وپت ءُ واب ہم ہور اِنت۔

\* ہما مردم کہ آیاں سامان یا امداد رسئگا انت آیانی سرا جہدکارانی اثر بیت ءُ چاگردءِ تہا جہدکارانی اہمیت ءُ حیثیت باز بیت۔ پمیشکا انسانی امداد پُجّارینوکیں گل وتی جہدکاراں کڈّن کَننت کہ آ گوں ہما مردُماں کہ آیاں اِمداد رسئگا اِنت وَپت ءُ وابءَ ہچّ وڑءَ رِتکءُریچ مبنت۔ اِے پیمیں جنسی عملءِ سببءَ امدادی کار غیر موثر بنت۔

\* اگاں اِمدادی جہدکارےءَ شک بیت کہ آئیءِ گل یا دِگہ اِمدادی گلےءِ کُجام یکّ جہدکارے اِمداد رسانیءِ کارانی تہءَ جنسی عملءِ گر ءُ داری رہبنداں پروشگا اِنت، گڑا باید اِنت کہ اِے عملءِ رپورٹ کنگ ببیتءُ اِمدادی گل جنسی عملءِ رہبندانی سرا عمل بکنائین اِیت۔

\* پہ اِمدادی جہدکارءَ اَلّمی اِنت کہ آ یک اَنچیں ماحولے جوڑ بکننت کہ چرائیءَ ناپسندیدہ ءُ ناقابلِ برداشت جنسی تب ءُ مَیل ءُ نزّیکیءِ عملءِ دیما بندے بندگ ببیت ءُ گلءِ دُرائیں جہدکار ءُ نوکر جنسی زیادتیءِ رہبندانی سرا کاربند ببنت۔  دُرائیں مینیجرآنی زمہ واری اِنت کہ وتی کارجاہاں اَنچیں رہبند بہ ٹہین اَنت کہ آ جنسی زیادتیءِ دیما مُہکمیں ڈیوال ببنت۔

جنسی زیادتیءِ گر ءُ داری اصولانی بابتءَ گیشتریں مالومداری (IASC)ءِ اے لنکءَ دست کَپننت:

htt://www.lswataskforce.org.uploads/tools/sixcoreprinciplesrelatingtosea\_iasc\_english.doc.

اِے رہبند IASCءِٹاسک ٹیم ءَ مُسیبت آماچیں مہّلوکءَ را چہ جنسی زیادتیءَرکّینگءِ ہاترا سادگیں زبانءَ ٹہینتگءُ شنگّ کتگ اَنت۔